Saksliste styremøte 04.06.15

Saksliste:

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 17/2013: Referatsak: HM Kong Harald

Sak 21/2013: Referatsak: Administrativ støtte

Sak 5/2014: Internkontroll

Sak 11/2014: Medie/kommunikasjonskurs, mediestrategi

Sak 12/2014: Referat, pakkeforløpsarbeidet: Implementeringen

Sak 19/2014: Internasjonalt arbeid: invitasjon fra Danmark

Sak 24/2014: Medlemsregister

Sak 27/2014: Referatsak: Endring/justering av DRG-poeng og ISF (Innsats-Styrt Finansiering)

Sak 8/2015: Konstituering av styret

Sak 12/2015: Om økonomien i foreningen

Sak 13/2015: Innføre nye styremedlemmer i aktuelle saker. Gjennomgang av styrets saksliste/referatsystem

Sak 14/2015: Helsedirektoratets tildeling 2015, omprioritering av tiltaksplanen og revidere budsjettet

Sak 15/2015: Årsplanen

Sak 16/2015: Referatsak: Høringssvar på reviderte prioriteringsveiledere

Sak 17/2015: Referatsak: arbeidet i utvalget for ny programplan for God diagnostikk, behandling og rehabilitering i Forskningsrådet

Sak 18/2015: Blærekreftdagen og Forglem-oss-ei-aksjonen

Sak 19/2015: Spørreundersøkelsen, hvordan håndterer vi den?

Sak 20/2015: Orienteringssak: Regnskapsfører Roger Toftner

Sak 21/2015: Ny regnskapsfører

Referat styremøte 04.06.15

Tilstede: Stine, Ranveig, Roar, Bjørn

Sak 4, 17 og 21/2013, 5, 11 og 24/2014 og 8, 14 og 21/2015 ble utsatt.

Sak 13/2015: Innføre nye styremedlemmer i aktuelle saker. Gjennomgang av styrets saksliste/referatsystem. Systemet med å la uoppgjorte styresaker henge med på sakslista for oversiktens skyld ble gjennomgått, likeså ble de enkelte «hengende» sakene kort gjennomgått. Saken avsluttes.

Sak 12/2014: Referat, pakkeforløpsarbeidet: Implementeringen. Det ble kort informert om hva standardiserte pasientforløp («pakkeforløp») er og hva det betyr for pasienten. Blærekreftforløpet ble implementert fra 1. mai på alle landets sykehus, og fra da av skal alle blærekreftpasienter gjennomgå utredning, diagnostikk og behandling uten ikke-medisinsk begrunnet ventetid. Vi har ikke fått noen tilbakemeldinger hittil om hvordan systemet fungerer, men ser fram til å få det. Saken avsluttes og tas opp på nytt når det måtte være aktuelt.

Sak 19/2014: Internasjonalt arbeid: invitasjon fra Danmark. En person fra Blærekreftforeningen har blitt invitert til seminar 26. – 27. sept. av Blæreforeningen i Danmark. Bjørn var interessert og ville sjekke muligheter; har i ettertid funnet at det ikke passet med tidspunktet. Ny utsending søkes.

Sak 27/2014: Referatsak: Endring/justering av DRG-poeng og ISF (Innsats-Styrt Finansiering). Stykkprisfinansieringen gjør av blållyscystoskopi, i følge legene, blir mindre brukt enn ønsket fordi det ikke har sin egen DRG-kode og dermed kompenseres direkte gjennom ordningen. Danmark har dettepå plass, og der brukes blålys mye mer enn her i landet. Ranveig har vært i kontakt med Finansavdelingen i HDIR og har meldt inn flere spørsmål til denne ordningen og kodesystemet på vegne av pasientene. Vi er invitert til et møte med dem for å diskutere saken, dato ikke fastsatt.

Sak 12/2015: Om økonomien i foreningen. Ronald (forfall) skulle sjekke angående mulige bingo-inntekter og har funnet frem til rett sted for en henvendelse. Han har sendt telefonnummeret over til styret som sender det tilbake og ber Ronald følge opp videre. Roar og Bjørn skulle sjekke angående tilskuddsmuligheter på nett, blant annet tilskuddsportalen og bidra.no; så har ikke sjedd. Stine skulle sjekke forutsetningene for innmelding i Innsamlingskontrollen: en slik innmelding har en kostnadsside (4000 ved innmelding og 1-2 ‰ av innsamlet beløp) som vi utsetter inntil videre. Som delvis oppfølging av sak 8/2015, konstituering av styret gikk Bjørn med på å se om han kunne bidra til føringen av foreningens Excel-variant av kassakladd. Sak 21/2015, ny regnskapsfører, sees i sammenheng med dette. Vi ble enige om å prøve å føre januar måned først, og trekke erfaringer fra det.

Sak 15/2015: Årsplanen. Planen og status for de enkelte aktivitetene ble gjennomgått for de nye styremedlemmene.

Sak 16/2015: Referatsak: Høringssvar på reviderte prioriteringsveiledere. Vi har gjennom FFO blitt invitert til å sende høringssvar på reviderte utgaver av prioriteringsveilederne som er utarbeidet av de ulike fagmiljøene til bruk for fastleger og for de som vurdere henvisninger til spesialisthelsetjenesten. Dette kom med så kort frist at Ranveig fylte ut aktuelle skjemaer på vegne av foreningen og sendte inn innen fristen. Det som det var viktigst å respondere på, var at urininkontinens var oppført som fagfelt under gynekologi og ikke under urologi. Videre var urologi-veilederen ikke oppdatert iht. de nye stadardiserte pasientforløpene som ble innført 1. mai. Saken avsluttes.

Sak 17/2015: Referatsak: arbeidet i utvalget for ny programplan for God diagnostikk, behandling og rehabilitering i Forskningsrådet. Ranveig har gjennom FFO blitt oppnevnt som brukerrepresentant i dette utvalget som skal lage en av fire store, nye programplaner for NFRs helseforskning. Ranveig prøver å bringe inn pasientperpektivet i arbeidet, ved bl.a. å forsøke å løfte fram store, men lite synlige pasientgrupper som muskel/skjelett, smerte og PTSD. Det har vært et tidkrevende og hektisk arbeid i det siste, andre saker har derfor blitt litt nedprioritert. Programplanen blir ferdigstilt etter et skrivemøte med noen få utvalgsmedlemmer hvor også Ranveig er invitert med, deretter sendes den på høring. Vi håper å få avgitt en høringsuttalelse når den tid kommer. Saken avsluttes.

Sak 18/2015: Blærekreftdagen og Forglem-oss-ei-aksjonen. Styret ble kort informert om aksjonen vår i Fredrikstad hvor vi delte ut Forglem-oss-ei-kort til fastlegene på Våruka. Det var i tillegg markeringer av Blærekreftdagen i Arendal, Tønsberg og Drammen med mer tradisjonelle stands. Forglem-oss-ei-aksjonen oppleves som vellykket og vi fortsetter å distribuere kortene ut til fastlegene.

Sak 19/2015: Spørreundersøkelsen, hvordan håndterer vi den? Vi møtte den nye lederen i Norsk Forening for Allmennmedisin, Petter Brelin, i Fredrikstad og hadde en god prat med ham. Han forsvarte fastlegene med å angripe vårt medieutspill og journalistens tolkning av dette, inkl. dennes oppfølgingsspørsmål. Saken ble kort diskutert og styret ble enige om at resultatene fra spørreundersøkelsen sendes ut til pressen så fort som mulig, gjerne, uten hensyn til Petter Brelins «protester». Motargumentet var at vi ikke ønsker, eller har utbytte av. å etablere et motsetningsforhold til fastlegene, men saken ble vurdert slik at den enkelte fastlege nok heller vil gjøre sitt ytterste for å henvise pasienter med makrohematuri (synlig blod i urinen) videre, framfor det motsatte etter offentliggjøring av spørreundersøkelsen vår. Vi tror derfor at et slikt utspill vil komme pasientene til gode.

Sak 20/2015: Orienteringssak: Regnskapsfører Roger Toftner. Det nye styret ble kort informert om at Roger Toftner har unnlatt å gjøre det som var avtalt for å få søkt om refusjon av mva. for regnskapsåret 2013. Blærekreftforeningen har derfor gått glipp av sin andel av en refundert mva-pott på 55 437 kr. Saken følges opp av Stine, Wenche og Ranveig. Vi venter nå på en uttalelse fra revisor Ove Bøhn som av RT er blitt forsøkt dratt inn i saken.

Maura 14.06.2015,

Ranveig Røtterud

referent